Natrij je najbolj zastopan elektrolit v znoju in je ključen pri rehidraciji po vadbi. Ta pomaga ohranjati pravilno ravnovesje tekočin v telesu in podpira delovanje živcev.
Kalij je pomemben za pravilno delovanje mišic, vključno s srčno mišico, uravnava srčni utrip in srčni tlak.
Kalcij je sicer najbolj poznan v povezavi s kostmi, saj skrbi za njihovo trdnost, vendar pa je tudi nujno potreben za prenos živčnih signalov, krčenje mišic in sproščanje hormonov.
Magnezij, ki je prav tako odgovoren za zdravje kosti, prispeva k pravilnemu delovanju mišic in živcev ter je vpleten tudi v proizvodnjo energije.
To je le nekaj funkcij, ki jih opravljajo elektroliti v našem telesu, vendar dovolj za razumevanje, da so ti v svetu športa nujno potrebni.